Tots els equips de la Universitat de València passen a semifinals del CAEU

## Tots els equips de la Universitat de València passen a semifinals del CAEU

La tercera jornada del Campionat Autonòmic d'Esport Universitària ha conclòs amb excel·lents resultats per a la Universitat de València, que ha aconseguit la classificació de tots els seus equips per a les semifinals. Amb una actuació destacada tant a casa com a domicili, la UV ha demostrat la seua fortalesa esportiva en la fase de grups.

### **Resultats de la jornada**

En els partits disputats com a locals, els equips de la UV van aconseguir grans victòries. L'handbol masculí va superar al seu rival amb un contundent 38-26, mentre que el voleibol femení i masculí van guanyar les seues respectives trobades per 3-0. En tenis, la UV es va imposar per 3-0, amb resultats individuals de 6-0, 6-0 en masculí, 6-3, 6-3 en femení i 6-4, 6-4 en mixt. En pàdel, la UV va obtindre una victòria per 2-1, amb triomfs en les categories masculina (6-1, 6-2) i femenina (7-5, 6-1), mentre que l'equip mixt va caure per 3-6, 4-6. El partit d'handbol femení no va poder disputar-se.

Com a visitants, els equips de la UV també van dominar la jornada. En futbol sala, l'equip masculí va aconseguir una contundent victòria per 1-10 i el femení va arrasar amb un 0-15. En futbol, l'equip femení va véncer per 0-11 i el masculí per 1-3. En bàsquet, l'equip femení es va imposar per 52-68, mentre que el masculí va patir una ajustada derrota per 86-83. En rugbi, l'equip femení va guanyar els seus tres partits, mentre que el masculí va obtindre tres victòries i una derrota.

### **Pròximes fases del campionat**

El pròxim 4 de març es disputaran les semifinals, on la UV tindrà representació en totes les disciplines per equips. Tots els equips s'han classificat com a primers de grup, excepte handbol i futbol masculins, que ho han fet com a segons. Això implica que aquells classificats com a primers jugaran el seu semifinal com a locals.

En el cas del rugbi, s'han classificat quatre equips i, a causa del format de competició adaptat després de la DANA, tant les semifinals com la final es disputaran el 12 de març. Eixe mateix dia, se celebraran a Alacant totes les finals del CAEU, convertint la ciutat en la seu del desenllaç del campionat.

Gràcies als excel·lents resultats obtinguts en la tercera jornada, la Universitat de València tindrà una gran representació en les semifinals, consolidant la seua posició com una de les institucions més competitives en el CADU.

Galeria d'imatges 

### Tercera jornada CAEU 2025

Arxivat en:

##

La UV és premiada pel seu suport al voluntariat esportiu

El cos tècnic del Valencia CF torna a la seua facultat

La UV posa el fermall d’or als CEU amb la victòria en bàsquet 3x3 masculí

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar